WHA ตั้ง”จรีพร จารุกรสกุล” ขึ้นดำรงตำแหน่งซีอีโอบริษัท
WHA ตั้ง"จรีพร จารุกรสกุล" ขึ้นดำรงตำแหน่งซีอีโอบริษัท
30 ต.ค. 2558

บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA ระบุว่า ที่ประชุมคณะกรรมการเมื่อวานนี้ มีมติให้ปรับผังองค์กรเพื่อความคล่องตัวในการบริหารงานให้สอดคล้องกับความเติบโตของบริษัท โดยให้เลื่อนตำแหน่งของนางสาวจรีพร จารุกรสกุล ขึ้นดำรงตำแหน่งประธานเจ้าหน้าที่บริหารของบริษัท
โดยให้มีผลตั้งแต่วันนี้เป็นต้นไป ส่วนนายสมยศ อนันตประยูร ประธานเจ้าหน้าที่บริหารของบริษัท ยังคงดำรงตำแหน่งเป็นประธานคณะกรรมการ ,กรรมการ และกรรมการบริหารของบริษัทต่อไป
นอกจากนี้คณะกรรมการมีมติแต่งตั้งนายจักรกฤษณ์ ไชยสนิท เป็นประธานเจ้าหน้าที่ฝ่ายปฏิบัติการ  ตามผังองค์กรที่ปรับดังกล่าวด้วย